CELEX: C2005/217/34
Language: fi
Date: 2005-09-03 00:00:00
Title: Yhteisöjen tuomioistuimen tuomio, (neljäs jaosto) 14 päivänä heinäkuuta 2005, asiassa C-141/04 (Symvoulio tis Epikrateiasin esittämä ennakkoratkaisupyyntö): Michail Peros vastaan Techniko Epimelitirio Ellados (Direktiivi 89/48/ETY — Työntekijät — Tutkintotodistusten tunnustaminen — Koneinsinööri)

3.9.2005   
            
            
               FI
            
            
               Euroopan unionin virallinen lehti
            
            
               C 217/18
            
         
      YHTEISÖJEN TUOMIOISTUIMEN TUOMIO,
   (neljäs jaosto)
   14 päivänä heinäkuuta 2005,
   asiassa C-141/04 (Symvoulio tis Epikrateiasin esittämä ennakkoratkaisupyyntö): Michail Peros vastaan Techniko Epimelitirio Ellados (1)
   
   (Direktiivi 89/48/ETY - Työntekijät - Tutkintotodistusten tunnustaminen - Koneinsinööri)
   (2005/C 217/34)
   Oikeudenkäyntikieli: kreikka
   Asiassa C-141/04, jossa on kyse EY 234 artiklaan perustuvasta ennakkoratkaisupyynnöstä, jonka Symvoulio tis Epikrateias (Kreikka) on esittänyt 30.12.2003 tekemällään päätöksellä, joka on saapunut yhteisöjen tuomioistuimeen 17.3.2004, saadakseen ennakkoratkaisun asiassa Michail Peros vastaan Techniko Epimelitirio Ellados, yhteisöjen tuomioistuin (neljäs jaosto), toimien kokoonpanossa: jaoston puheenjohtaja K. Lenaerts sekä tuomarit N. Colneric ja K. Schiemann (esittelevä tuomari), julkisasiamies: L. A. Geelhoed, kirjaaja: R. Grass, on antanut 14.7.2005 tuomion, jonka tuomiolauselma on seuraava:
   Jos täytäntöönpanotoimenpiteitä ei ole toteutettu vähintään kolmivuotisesta ammatillisesta korkeammasta koulutuksesta annettujen tutkintotodistusten tunnustamista koskevasta yleisestä järjestelmästä 21 päivänä joulukuuta 1988 annetun neuvoston direktiivin 89/48/ETY, sellaisena kuin se oli voimassa 31.7.2001 saakka, 12 artiklassa säädetyn määräajan kuluessa, jäsenvaltion kansalainen voi vedota mainitun direktiivin 3 artiklan ensimmäisen kohdan a alakohtaan saadakseen vastaanottavassa jäsenvaltiossa luvan harjoittaa koneinsinöörin ammatin kaltaista säänneltyä ammattia.
   Tälle mahdollisuudelle ei voida asettaa sellaista ennakkoedellytystä, jonka mukaan toimivaltaisten kansallisten viranomaisten on tunnustettava kyseisen henkilön muodollista pätevyyttä osoittavien asiakirjojen vastaavuus.
   
      (1)  EUVL C 106, 30.4.2004.